Derby-ul de pe Arena Națională a fost condimentat cu de toate, exact ca în duelurile din anii '90, când cele steliștii și rapidiștii se înfruntau la vârf pe prima scenă. Nu au lispit coregrafiile spectaculoase, torțele, incidentele sau momentele tensionate (DETALII).

După un început pe contre, Rapid a reușit să deschidă scorul în minutul 41, prin Daniel Niculae, care și-a demonstrat clasa superioară și a finalizat superb centrarea primită de la Vlada.

Steliștii au egalat în prelungirile primei reprize, prin Predescu, care a transformat fără emoții penalty-ul obținut ca urmare a unui henț făcut tocmai de Daniel Niculae.

Repriza secundă a fost dominată cu autoritate de rapidiști, care au tranșat partida până în minutul 50. Mai întâi, Alexandru Burlacu a dus-o pe Academia Rapid în avantaj în urma unei gafe comise de portarul stelist la o fază fixă.

Vlada a închis tabela în minutul 60, îndeplinind o simplă formalitate după o acțiune superbă creată pe axa Daniel Niculae - Goge.

Academia Rapid e pe primul loc, cu 59 de puncte, în timp ce Steaua e pe 2, cu 54 de puncte și un meci mai puțin.

Academia Rapid a fost depunctată cu 3 puncte pentru că a folosit un fotbalist fără drept de joc în victoria cu AS Tricolor. Mai poate pierde 3 puncte din același motiv, fotbalistul fiind utilizat și la meciul câștigat cu Victoria.

Primele 4 echipe se califică în play-off. Acestea vor juca într-un minicampionat, pe teren neutru. Partidele se vor disputa într-o singură manșă. Câștigătoarea va merge la baraj pentru Liga a 3-a cu formația care se impune în Liga a 4-a Giurgiu.

Giurgiu. În acel minicampionat primele 4 clasate vor intra cu 3, 2, 1 respectiv 0 puncte în funcție de clasarea din sezonul regulat.

FINAL » CSA Steaua - Academia Rapid 1-3

Au marcat: Predescu '45+7 / Daniel Niculae '41, A. Burlacu '55, Vlada'60

Desfășurarea liveTEXT a partidei

Final de meci, Academia Rapid câștigă derby-ul cu CSA Steaua, scor 3-1.

min.90 Patru minute de prelungiri au fost dictate pentru această partidă

min.81: Oficialii au anunțat asistența oficială a partidei: 26.045 de fani au luat parte la derby-ul de pe Arena Națională. Neoficial, cifra ar putea trece de 40.000 deoarece mii de bilete nu ar fi fost trecute prin turnicheții de la intrarea în peluze. Ulterior, numărul fanilor a fost rectificat de crainicul stadionului: 36.277 de spectatori!

min.61: GOOOL Academia Rapid! Rapidiștii se desprind în minutul 60, grație golului reușit de Vlada, care a înscris din pasa lui Goge, la capătul unei faze orchestrate de Daniel Niculae

min.55 GOOOL Academia Rapid! Alexandru Burleacu marchează în minutul 53 în urma unei faze fixe la care goakleeper-ul Iancu a greșit flagrant!

min.46! A început repriza secundă!

Vezi și:

În timpul pauzei, Florin Talpan a fost aplaudat și acalamat minute în șir de suporterii roș-albaștrilor

min.45+7 GOOOL Steaua! Predescu înscrie fără emoții din penalty și restabilește egalitatea

min.45+3: Penalty dictat de arbitrul Macel Bîrsan după un henț al lui Daniel Niculae!

min:45: 5 minute de prelungiri au fost dictate la finalul primei reprize

min.41: GOOOL Academia Rapid! Daniel Niculae a deschis scorul în minutul 41. Vârful giuleștenilro a finalizat superb o centrare perfectă venită din partea lui Vlada

min.29: După mai bine de zece minute în care nu s-a jucat deloc, partida a fost reluată în acest moment! Numeroși suporteri au fost evacuați după incindentele create în urmă cu câteva minute

min.27: Meciul e întrerupt în aceste momente!

min.25: Scene reprobabile pe Arena Națională: cele două galerii s-au luat la bătaie. Sunt scene demne de război pe stadion în aceste momente! Steliștii au năvălit din propria peluză și i-au atacat pe fanii Rapidului.

min.20: Aproximativ 8.000 de rapidiști se află în peluza Academiei, în timp ce peluza stelistă e formată din circa 6.000 de oameni

min.24: Primul șut pe spațiul porții al Academiei Rapid, expediat de Vlada, a fost prins cu siguranță de Iancu

min.20: Goalkeeper-ul stelist Iancu îndepărtează pericolul, fentându-l elegant pe Daniel Niculae la o fază ce se anunța a fi periculoasă

min.10: Se joacă pe contre, dar nicio echipă nu și-a creat o ocazie clară de gol până în acest moment

min. 3: Meciul a fost întrerupt de arbitrul Bîrsan preț de câteva minute, după ce ultrașii rapidiști au aruncat numeroase materiale pirotehnice în teren

A început partida!

Gloriile steliste distribuie zeci de mingi fanilor din tribune. Lovitura de începere a fost dată de Ștefan Iovan, căpitanul din finala Cupei Campionilor Europeni cu Barcelona.

Coregrafie 3D în peluza rapidistă, care a fost umplută aproape în totalite. În schimb, peluza Stelei nu s-a umplut! Rapidiștii au aprins numeroase torțe în startul partidei, pe care le-au aruncat în teren

Meciul urmează să înceapă în cel mai scurt timp! Aproximativ 30.000 de spectatori sunt prezenți pe Arena Națională!

Echipele de start:

CSA Steaua: Iancu - Băierean, Pădureț, Sitaru, A. Grigore - Olaru, Răsdan, Vîlcea - Zeciu, Răsdan, Predescu - Mirea

Rezerve: Chiș, Ed. Radu, Jitaru, Curt Cadolar, G. Constantinescu, Bârfoi, Camara

Antrenor: Ion Ion



Academia Rapid: Ciuculescu - I. Voicu, A. Iacob, D. Bratu, Lădaru - A. Burlacu, Al. Duriță, V. Maftei, Goge - Vlada, D. Niculae

Rezerve: Ignat, Boian, Pancu, Stancu, Dovleac, Grigore, Bărbălău

Antrenor: Constantin Schumacher

Arbitru: Marcel Bârsan

Asistenți Andrei Constantinescu, Vlad Bârleanu

UPDATE

Ciuculescu, goalkeeper-ul celor de la Rapid, a intrat pe stadion cu un fular al Rapidului și a scandat minute în șir împotriva Stelei alături de galerie.

Arena Nationala asteapta meciul primaverii, derbyul Ligii 4 dintre CSA Steaua si Rapid. Costin Stucan va ofera ultimele... Publicată de Gazeta Sporturilor pe 14 Aprilie 2018

update 16:30

Galeria CSA Steaua a plecat spre Arena Națională. Fanii roș-albaștrilor s-au întâlnit la Piața Unirii